open-index/open-wikipedia-markdown huggingface dataset:
டெமோக்கிரட்டிசு

**டெமோக்கிரட்டிசு** (Democritus, , "மக்களின் தேர்வு") (கி.மு. ஏறத்தாழ 460 – ஏறத்தாழ 370) கிரேக்க நாட்டின் அப்டெர்ரா, திரேசில் பிறந்த தொன்மை கிரேக்க மெய்யியலாளர் ஆவார். இவர் சாக்கிரடிசுக்கு முந்தைய தாக்கமிக்க மெய்யியலாளராகவும் அண்டத்தில் அணுத்தன்மையை வழிமொழிந்த  லெசிப்புசின் சீடராகவும் இருந்தார்.

இவரது பங்களிப்புகள் இவரது குரு லெசிப்புசுவின் பங்களிப்புகளுடன் பிணைந்துள்ளதால் இவரது ஆக்கத்தை மட்டும் பிரித்தறிய இயலாது உள்ளது. இவர்களது அணுத்தன்மை குறித்தான முன்னறிதல்கள்  அணுக்கருனி கட்டமைப்பு குறித்த 19வது நூற்றாண்டு புரிதல்களுடன் ஒத்துள்ளன. இதனால் டெமோக்கிரட்டிசை மெய்யியலாளராக நோக்காது அறிவியலாளராகவும் சிலர் கருதுகின்றனர். இருப்பினும் இரு கருதுகோள்களும் முற்றிலும் வெவ்வேறு அடிப்படைகளைக் கொண்டவை. டெமோக்கிரட்டிசு தொன்மை ஏதென்சால் பெரிதும்  புறக்கணிக்கப்பட்டாலும் அதே வடபகுதியில் பிறந்த மெய்யியலாளர் அரிசுட்டாட்டிலால் நன்கு அறியப்பட்டிருந்தார். பிளேட்டோ இவரை மிகவும் வெறுத்து இவரது அனைத்து நூல்களையும் எரிக்க விரும்பினார். பலரும் டெமோக்கிரட்டிசை "தற்கால அறிவியலின் தந்தை" எனக் கருதுகின்றனர்.

டெமோக்கிரட்டிசு கிரேக்கத்தின் திரேசு பிராந்தியத்தின் தென்பகுதியில் உள்ள அப்டீரா என்ற நகரில் பிறந்தார்.  செல்வந்தரான இவரின் தந்தை விட்டுச் சென்ற பரம்பரையை சொத்தை செலவழித்து தொலைதூர நாடுகளுக்குச் சென்று தனது அறிவுத் தாகத்தைத் தீர்த்துக் கொண்டார். இவர் ஆசியாவிற்கு பயணம் செய்தார், மேலும் இந்தியா மற்றும் எத்தியோப்பியாவை அடைந்ததாகக் கூறப்படுகிறது. பல நாடுகளை சுற்றிவந்த பிறகு இவர் மெய்யியல் ஆய்வில் ஈடுபட்டு வாழ்வு முழுவதும் அதில் செலவழித்தார். அணுக்கள் பலவற்றின் சேர்கையினாலேயே உலகத்தின் சகலமும் தோன்றுகின்றன என்றார். எனவே இவரை அணுவாதத்தின் தந்தை என்கின்றனர். 

இவர் பல துறைகள் குறித்து ஆய்வு செய்து புதிய கருத்துகள் வெளியிட்டார். கணிதம், பௌதிகம், வானியல், பூகோளம், உடற்கூறியல், உளவியல், மருத்துவம், இசை, சிற்பம் போன்றவை குறித்து பல நூல்களை இயற்றினார்.       
## மேற்சான்றுகள்

## மேலும் அறிய
*
*
*
*
## வெளி இணைப்புகள்

*
*''Democritus and Leucippus'' - thebigview.com
*

பகுப்பு:கிரேக்க மெய்யியலாளர்கள்
பகுப்பு:கிமு 460 பிறப்புகள்
பகுப்பு:கிமு 370 இறப்புகள்
9793 டோர்வால்டுசு

**9793 டோர்வால்டுசு**(ஆங்கிலம்:9793 Torvalds) என்பது 1996-ம் ஆண்டு ஜனவரி 16-ம் நாள் ஸ்பேஸ்வாட்ச்-ஆல் (Spacewatch) கண்டுபிடிக்கப்பட்ட ஒரு சிறுகோள் ஆகும். இச்சிறுகோளுக்கு லினக்சு கருனியை உருவாக்கத்தை துவங்கி முக்கிய பங்களித்த காரணத்திற்காக மிகவும் அறியப்பட்ட பின்லாந்து-அமெரிக்க கணினி நிரலாளரான லினசு டோர்வால்டுசின் நினைவாக இப்பெயர் இடப்பட்டுள்ளது.

## இவற்றையும் பார்க்கவும்
* 9965 குனூ - கட்டற்ற மற்றும் திறந்த மென்பொருள் திட்டமான குனூ திட்டத்தின் நினைவாகப் பெயரிடப்பட்ட சிறுகோள்.
* 9882 ஸ்டால்மன் – கட்டற்ற மற்றும் திறமூல மென்பொருள் ஆர்வலர் ரிச்சர்ட் ஸ்டால்மனின் நினைவாகப் பெயரிடப்பட்ட சிறுகோள்.
* 9885 லினக்சு - லினக்சு கருனியின் நினைவாகப் பெயரிடப்பட்ட சிறுகோள்.

## மேற்கோள்கள்

பகுப்பு:சிறுகோள்கள்
9965 குனூ

**9965 குனூ** என்பது சி-வகையைச் சேர்ந்த ஒரு சிறுகோள் ஆகும்.  இது சூரியனை ஒவ்வோரு 3.76 வருடங்களுக்கு ஒருமுறை சுற்றிவருகிறது.  இது 1992-ம் ஆண்டு மார்ச் 5-ம் நாள் ஸ்பேஸ்வாட்சால் கண்டறியப்பட்டபொழுது, தற்காலிகமாக "" எனப்பட்டது.  இதற்கு பிறகு, குனூ திட்டத்தின் நினைவாக இப்பெயரிடப்பட்டது.

## இவற்றையும் பார்க்கவும்
* 9793 டோர்வால்டுசு – லினக்சு கருவினை உருவாக்கிய, லினசு டோர்வால்டுசின் நினைவாக பெயரிடப்பட்ட சிறுகோள்.
* 9882 ஸ்டால்மன் – கட்டற்ற மற்றும் திறமூல மென்பொருள் ஆர்வலர் ரிச்சர்ட் ஸ்டால்மனின் நினைவாகப் பெயரிடப்பட்ட சிறுகோள்.
* 9885 லினக்சு - லினக்சு கருவின் நினைவாகப் பெயரிடப்பட்ட சிறுகோள்.

## உசாத்துணைகள்

பகுப்பு:சிறுகோள்கள்
ஜிப்ரால்டர் நலவாழ்வு ஆணையம்

**ஜிப்ரால்டர் நலவாழ்வு ஆணையம்** (Gibraltar Health Authority) ஜிப்ரால்டரின் பிரித்தானிய கடல்கடந்த மண்டலங்களின் தேசிய பொதுநிதிய நலவாழ்வு அமைப்பாகும். இது ஜிப்ரால்டர் அரசின் ஆணைக்கிணங்க செயற்படும். இதன்படி, 2012 ஆம் ஆண்டில் 27,000 பேர்களின் நலவாழ்வுக்கு இது பொறுப்பேற்கிறது. 

பகுப்பு:ஜிப்ரால்டர்

பகுப்பு:அரசு அமைப்புகள்
திருக்காளத்தி நாதர் உலா

**திருக்காளத்திநாதர் உலா** கவிராச பிள்ளை எழுதிய 16 ஆம் நூற்றாண்டு நூல். இந்த நூலின் பெயர் சில ஏடுகளில் **காளத்தியாள்வார் உலா**  என்று உள்ளது. இது சொற்சுவையும், பொருட்சுவையும் கொண்ட நூல். 
 
## நூலில் சொல்லப்படும் செய்திகள்
*சிவன் ஐம்பூதமாய் விளங்குகிறான். 
*காளத்தியில் சிவன் ஒலி தரும் காற்றாக விளங்குகிறான்.
*காளத்தி ஆற்றூர்  தொண்டைநாட்டின் பகுதி
*காலத்திக்கு மூன்று சோழர்கள் விக்கிரம சோழன், குலோத்துங்கன், இராசேந்திர சோழன் திருப்பணி செய்தனர். அதனால் இவ்வூருக்கு மும்முடிச் சோழபுரம் என்னும் பெயரும் உண்டு.
*வரகுண பாண்டியன் இவ்வூரை வழிபட்டான்
*நக்கீர தேவ நாயனார் பாடிய கயிலைபாதி காளத்திபாதி அந்தாதி என்னும் நூலை நினைவுகூர்கிறார்.
*அணு, துடி, கலை, காட்டை, கணம், மாத்திரை, எல்லை, கடிகை, நண்பகல், காலை, உச்சி, அந்தி, திதி, வாரம், நட்சத்திரம், யோகம், கரணம், ஓரை, மாதம், உவா, வருடம், உகம், கற்பம், சங்காரம் – முதலான கால கால-அளவைப் பெயர்கள் இந்த நூலில் குறிப்பிடப்பட்டுள்ளன.
*பச்சை, வடம், கலை, மேற்கட்டி, சிறுபாகை, அணைபாகு, சட்டை, கச்சு, பவந்தம், துப்பட்டி, துண்டம், கோவணம், போர்வை, வேட்டி – முதலானவை நூலில் குறிப்பிடப்பட்டுள்ள பருத்தி ஆடைகள்.
*கடல், கழிநீர், ஏரி, நீர்க்குளம், கால்வாய், துரவு-கிணறு, நீர் வற்றாத தடாகம், மடு, கேணி, வாடவி, ஆறை, அகழ், ஊற்று, ஓடை – என்னும் நீர்நிலைகளின் பெயர் தொனிக்குமாறு பாடல்கள் பாடப்பட்டுள்ளன. 
*பெதும்பைப் பருவத்தில் கழங்காடுதலும், மங்கைப் பருவத்தில் அம்மானையாடுதலும் சொல்லப்படுகின்றன.
*வடதமிழர்களின் குலதெய்வமாக திருக்காளத்தியப்பரை வணங்கினார்கள்.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:உலா (இலக்கியம்)
திருவாட்போக்கி நாதர் உலா

**திருவாட்போக்கிநாதர் உலா** கவிராச பிள்ளை எழுதிய 16 ஆம் நூற்றாண்டு நூல். **இரத்தினகிரி உலா** என்றும் இந்நூல் வழங்கப்படுகிறது. 

குளித்தலையை அடுத்து உள்ள இந்த இரத்தினகிரிக்கு மரகதாசலம், மாணிக்கமலை என்னும் பெயர்களும் உண்டு. சிவன்கோயில் உள்ள மலைகளில் அதிகமான உயரம் கொண்ட மலை. நல்ல படிக்கட்டுகள் இருப்பினும் ஏறுவதற்குக் கடினமானதாக உள்ளது. சிவாயம் என்னும் மந்திர வடிவில் மலை அமைந்திருப்பதால் இம்மலை உள்ள ஊருக்கும் சிவாயநகர் என்னும் பெயர் அமைந்ததாம். சிவாயமலை இப்போது அய்யர்மலை என்னும் பெயர் கொண்டு விளங்குகிறது.  
## வாட்போக்கி கதை
ஆரியமன்னன் என்பவனுடைய மணிமுடி மறைந்து போயிற்று. இந்த மலைக்கு வந்து பெற்றுக்கோள்ளுமாறு இறைவன் கனவில் தோன்றிக் கூறினார். மன்னன் இம் மலைக்கு வந்தான். இறைவன் வேதியன் உருவில் தோன்றி அங்கிருந்த கொப்பரையை 1000 குடம் காவிரி நிரால் திரப்பினால் மணிமுடி கிடைக்கும் என்றார். மலை காவிரி ஆற்றிலிருந்து ஐந்து மைல் தொலைவில் உள்ளது.  மன்னன் வேதியர் சொன்னபடி 1000 குடம் தண்ணீர் கொண்டுவந்து ஊற்றினான். கொப்பரை நிரம்பவில்லை. மன்னன் வேதியரிடம் நிகழ்ந்த்தைச் சொன்னான். மன்னன் மண்குடத்தில் தண்ணீர் கொண்டுவந்ததால் பொதிவாசி  100 குடம் தள்ளுபடி என்று கூறி மேலும் 100 குடம் நீர் ஊற்றுமாறு கூறினார். மன்னன் 100 குடம் ஊற்றினான். வேதியர் 10 குடம் பொதிவாசி என்றார். மன்னன் அதையும் கொண்டுவந்து ஊற்றினான். வேதியர் ஒருகுடம் பொதிவாசி என்றார். மன்னன் அதையும் கொண்டுவந்து ஊற்றினான். வேதியர் உழக்கு நீர் பொதிவாசி என்றார். மன்னனுக்குச் சினம் வந்துவிட்டது. வேதியரை வாளால் வீசினான். தலையில் வெட்டு வாங்கிய வேதியர் மறைந்தார். இதனால் இங்குள்ள இறைவன் திருமேனியின் தலையில் தழும்பு இருப்பதாகச் சொல்கிறார்கள். வாளால் வீசப்பட்ட இறைவன் வாட்போக்கி எனப்பட்டான். – இது கதை.

## நூல் அமைதி
காப்பு வெண்பா ஒன்றும் 408 கண்ணிகளும் கொண்ட நூல் இது.

இந்த நூல்  கவிராச பிள்ளை எழுதிய திருக்காளத்திநாதர் உலாவைப் போல அத்துனை இலக்கிய நலம் உடையதாக அமையவில்லை. நடையும், பருவ மங்கையர் பற்றிய செய்திகளும் காளத்திநாதர் உலாவில் உள்ளது போன்றே உள்ளன. 

நூலில் அவ்வூரில் வாழ்ந்த வாட்போக்கிப் பண்டிதர், தட்சிணாமூர்த்திப் பண்டிதர், தியாக வினோத குரு, மாணிக்க வாசக தேசிகர், பக்கம்பையன், வேலாயுதன் முதலானோர் குறிப்பிடப்பட்டுள்ளனர். இவர்களின் தூண்டுதலால் இந்த நூல் எழுதப்பட்டிருக்க வேண்டும். 

அதிரூபம், ஏகீபவித்தல், சல்லாப லீலாகானம், சாம்பசின், தானா பதிக்கம், புக்கினான், பம்மகத்தி முதலான் பல அருஞ்சொற்கள் நூலில் காணப்படுகின்றன.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:உலா (இலக்கியம்)
உ. தனியரசு

**உ. தனியரசு** (U.Thaniyarasu), ஒரு தமிழக அரசியல்வாதி ஆவார். தாராபுரத்தைச் சேர்ந்த இவர் 2016 முதல் 2021 வரை காங்கேயம் சட்டமன்றத் தொகுதி உறுப்பினராக இருந்தார்.

## ஆரம்பகால வாழ்க்கை
கோவை  மாவட்டம் (தற்போதைய திருப்பூர் மாவட்டம்) தாராபுரம் வட்டம், கவுண்டச்சிபுதூர் என்ற கிராமத்தில் உடையாக்கவுண்டர், பழனியம்மாள் தம்பதியருக்கு இரண்டாவது மகனாக மார்ச் 20 1967-இல் பிறந்தார். கவுண்டச்சிபுதூரில் ஆரம்பக் கல்வியும், மேனிலைப்பள்ளி தாராபுரத்திலும் கற்றார்.

## அரசியல்
முதுகலை அரசியல் அறிவியல் பயின்றார். தன் இனத்திற்கான அரசியல் அதிகாரத்திற்காகவும், சமூக  பாதுகாப்பிற்காகவும் தொடங்கப்பட்ட இயக்கங்கள், கட்சிகள் தோல்வியுற்று, முடங்கியதால், அரசியல், பொருளியியல், சமுகப் பாதுகாப்பு, இட ஒதுக்கீடு, ஆட்சி அதிகாரத்தில் தன் இனத்திற்குரிய பங்கீடு தேவை என்று கருதி 2001 மார்ச் 14 அன்று கோவை எஸ். என். அரங்கத்தில் நூற்றிற்கும் குறைவான உறுப்பினர்களை வைத்து தமிழ்நாடு கொங்கு இளைஞர் பேரவை என்ற அமைப்பைத் தொடங்கினார்.

வேளாளர், கவுண்டர் இன சாமானிய மக்களிடையே சமநீதி ஏற்படுத்தி அரசியல் விழிப்புணர்வு பெற்று அதிகாரம் பெற வேண்டி 7 மாநாடுகள் தமிழ்நாடு கொங்கு இளைஞர் பேரவையின் சார்பாக நடத்தி உள்ளார்.

## சட்டமன்ற உறுப்பினர்
கடந்த 2011ஆம் ஆண்டு 14ஆம் சட்டமன்றத் தேர்தலில் அதிமுக கூட்டணியில் உ.தனியரசு நாமக்கல் மாவட்டம், பரமத்தி வேலூர் சட்டமன்றத் தொகுதியில், போட்டியிட்டு 31,018 வாக்குகள் வித்தியாசத்தில் வெற்றி பெற்றார்.

2016-இல் நடைபெற்ற சட்டமன்றத் தேர்தலில் உ.தனியரசு தலைமையிலான தமிழ்நாடு கொங்கு இளைஞர் பேரவை, அதிமுகவுடன் கூட்டணி வைத்து காங்கேயம் தொகுதியில் 13,135 வாக்குகள் வித்தியாசத்தில் வெற்றி பெற்றார்.

## மேற்கோள்கள்

## வெளி இணைப்புகள்
* தமிழ்நாடு கொங்கு இளைஞர் பேரவை மாநாடு

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:திருப்பூர் மாவட்ட மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பயிர் வட்டம்

**பயிர் வட்டம்** () என்பது கோதுமை, பார்லி, கம்பு, சோளம், அல்லது ரேப் விதை போன்ற பயிர்களை பரவலாகச் செய்த மிகுதியான அமைப்பு ஆகும். அவை எப்போதும் வட்ட வடிவில் இல்லாததால், பயிர் வட்டங்களை பெரும்பாலும் பயிர் அமைப்புகள் என்றே குறிப்பிடப்படுவது வழக்கம்.ஆவணப்படுத்தப்பட்ட நிகழ்வுகள் 1970 முதல் தற்போது வரை கணிசமாக அதிகரித்துள்ளது.

'ஆப்பிரிக்க பாலைவனத்தில் உள்ள பயிர் வட்டங்கள் விசித்திரமானவையல்ல; கரையான்களால் உருவாகியது' என மார்சு 29 சயன்சு அறிவியலாளர்கள் அறிக்கையில் தெரிவிக்கப் பட்டுள்ளது.

## மேற்கோள்கள்

## வெளியிணைப்புகள்
*
* பயிர் வட்டத்தைப் பற்றிய 

பகுப்பு:நிலவியல்
போரான் நியூட்ரான் பிடிப்பு மருத்துவம்

போரான் நியூட்ரான் பிடிப்பு மருத்துவம் (Boron neutron capture therapy ) என்பது இன்றும் ஆய்வுலுள்ள ஓர் புதுமையான கதிர் மருத்துவ முறையாகும். இங்கு புற்றுநோய் கண்டுள்ள புதுவளர்ச்சித்(neoplasm ) திசுக்களில் போரான் சேருமாறு, போரான் கலந்துள்ள
மருந்து ஊசிமூலம் நோயாளிக்கு செலுத்தப்படுகிறது. மருந்திலுள்ள போரான் புற்றுது திசுவில் உள்ள நிலையில் வேகம் குறைந்த வெப்ப நியூட்ரான்களால் தாக்கும் போது  போரான் அணுக்கள் நியூட்ரான்களை ஏற்கின்றன. இதன் காரணமாக அணுக்கரு வினை நிகழ்ந்து லிதியமும் ஆல்ஃபா துகள்களும் தோற்றுவிக்கப் படுகின்றன. இந்த ஆல்ஃபா
துகள்களின் ஆற்றல் 2.79மி. எ.வோ(MeV)ஆகும். அதன் செல்தொலைவு (Range) திசுக்களில் 11 மைக்ரான்களாகும். ஆல்ஃபா துகள்களும் பின் உந்த லிதியமும் தங்கள்  ஆற்றலை புற்றுத் திசுக்களில் இழந்து இவைகள் அழிய காரணமாகின்றன. இதுபோல் கடோலினியம் நியூட்ரான் பிடிப்பு மருத்துவம் மூளைப் புற்று நோய்க்கு பயன் படுகிறது. 

போரான் -10 உடன் ஒரு நொதுமி (நியூட்ரான்) சேர்ந்து போரான் 11 ஆவதையும், விளைபொருள்களாக இலித்தியம்  அணுவும்  2.79 மெகா எதிர்மின்னி வோல்ட்டு ஆற்றலுடைய ஆல்ஃபா துகள் வெளிப்படுவதையும்  காட்டும் குறியீடு:

10 B +n → 11B →→ 7Li + α  (2.79 MeV)

பகுப்பு:அணுவியல்சார் மருத்துவ முறைகள்
பஞ்ச கேதார தலங்கள்

இந்தியாவின் உத்தரகண்ட் மாநிலத்தின் கார்வால் கோட்டத்தில்  சிவாலிக் மலையில் அமைந்துள்ள  கேதார்நாத், துங்கநாத், ருத்ரநாத், மத்தியமகேஷ்வர் மற்றும் கல்பேஷ்வரர் ஆகிய ஐந்து இடங்கள் **பஞ்ச கேதார தலங்கள்** என்று அழைக்கப்படுகின்றன. இந்த சிவத் தலங்களில் சிவபெருமானின் உடல் பாகங்கள் தோன்றியதாக சைவர்கள் நம்புகின்றனர். இதனால் சிவபெருமானை கேதரநாதன் என்றும் அழைக்கின்றார்கள்.

கேதாரம் என்பது இமயமலைசாரலைக் குறிப்பதாகும். மலையைச் சார்ந்த வயல் பகுதியை கேதாரம் என்றழைக்கின்றார்கள்.

## இடம் - சிவனின் பாகம்

# கேதார்நாத் - உடல்
# துங்கநாத் - கைகள்
# ருத்ரநாத் - முகம்
# மத்தியமகேஷ்வர் - தொப்புள்
# கல்பேஷ்வர் - தலைமுடி

## மேலும் காண்க
*சிவத் தலங்கள்

## மேற்கோள்கள்

## வெளி இணைப்புகள்

பகுப்பு:இந்து யாத்திரைத் தலங்கள்
பகுப்பு:பஞ்ச கேதார தலங்கள்
பகுப்பு:உத்தராகண்டம்
பகுப்பு:உத்தராகண்டம் இந்துக் கோயில்கள்
பகுப்பு:உத்தராகண்டத்திலுள்ள சுற்றுலாத் தளங்கள்
காற்றழுத்தவியல்

**காற்றழுத்தவியல்** (*Pneumatics*) என்ற தொழில்நுட்ப பிரிவில் இயந்திர இயக்க நோக்கத்துடன் அழுத்தத்தில் உள்ள வளிமம் குறித்த ஆய்வுகளும் அதன் பயன்பாடும் அடங்கும்.

காற்றழுத்தவியல் அமைப்புகள் விரிவாக தொழிற்துறையில் பயன்படுத்தப்படுகின்றன. பெரும்பாலான தொழிற்சாலைகளில் அழுத்தத்தில் உள்ள காற்று அல்லது செயலறு வளிமக் குழாய்கள் அமைக்கப்பட்டுள்ளன. மையமாக அமைக்கப்பட்டுள்ள மின்விசையால் இயங்கும் வாயு அழுத்தியிலிருந்து காற்றழுத்த உருளைகளுக்கும் மற்ற காற்றழுத்த கருவிகளுக்கும்  வரிச்சுருள் ஊடிதழ் மூலமாக வழங்கப்படுகின்றன.  பெரும் எண்ணிக்கையிலான மின்சார இயக்கிகளுக்கும் மின் ஏவிகளுக்கும் மாற்றாக இது குறைந்த செலவில் பாதுகாப்பான, நெகிழ்வுள்ள, நம்பத்தக்க வகையில் இயக்குவிசையை தொழிற்பட்டைகளுக்கு வழங்குகிறது.

காற்றழுத்தவியல் பல் மருத்துவம், கட்டுமானம், சுரங்கத் தொழில், போன்ற பிற துறைகளிலும் பயன்படுத்தப்படுகிறது.
## காற்றழுத்தவியல் கருவிகளுக்கான சில காட்டுகள்

*காற்றழுத்த துளையிடுகருவி (ஜாக்ஹாம்மர்) - சாலைப்பணியாளர்களால் பயன்படுத்தப்படுகிறது
*ஆணித் துப்பாக்கி
*நிலைமாற்றி
*காற்றழுத்த ஏவிகள்
*வாயு அழுத்திகள்
*வெற்றிட ஏற்றிகள்
*பரோசுடார் அமைப்புகள் 
*கம்பிவட புகுத்திகள் - தரையடி தடக்குழாய்களில் கம்பிவடத்தை செலுத்திட
*காற்றுத் தடுப்பான்கள் - பேருந்துகள், தொடருந்துகள் மற்றும் சரக்குந்துகள்

## நீர்ம விசையியலுடன் ஒப்புநோக்கல்

காற்றழுத்தவியலும் நீர்ம விசையியலும் பாய்ம ஆற்றலின் பயன்பாடுகளே. காற்றழுத்தவியலில் காற்று அல்லது நெருக்கத்தகு வளிமம் ஒன்று பயன்படுத்தப்படுகிறது;  நீர் விசையியலில் நீர் அல்லது எண்ணெய் போன்ற எளிதாக நெருக்கவியலா நீர்மங்கள் பயன்படுத்தப்படுகின்றன.
### காற்றழுத்தவியலின் நன்மைகள்

* இயக்கப்படும் பாய்மம் மிக கனமில்லாதது; எனவே ஏற்றிச்செல்லும் குழாய்கள் கனமின்றி இருக்கின்றன.
* பெரும்பாலான நேரங்களில் இயங்கு வளிமம் காற்றாக இருப்பதனால் பயன்படுத்தப்பட்ட பாய்மத்தை திரும் எடுத்துச்செல்லும் குழாய்கள் தேவையில்லை; மேலும் கசிவுகள் பெரும் சிக்கலில்லை.
* காற்று அழுத்தத்தில் இருப்பதால் அதிர்வினால் கருவி பாதிப்படைவதில்லை.  காற்று அதிர்வுகளை வாங்கிக்கொண்டு கருவிக்கு சேதத்தை மட்டுப்படுத்துகிறது. நீர்ம விசையியலில், இதற்கு மாறாக, விசையை பாய்மம் நேரடியாக  கருவிக்கு அல்லது இயக்குபவருக்கு மாற்றுகிறது.

### நீர்ம விசையியலின் நன்மைகள்

* உயர்ந்த ஆற்றல் அடர்த்தி - உயர்ந்த அழுத்தத்தை மேற்கொள்வதால்.
* நீர்ம விசையியல் பாய்மம் அடிப்படையில் நெருக்கவியலா தன்மை உடையன; எனவே மிகக் குறைந்த சுருள்வில் செயல் ஏற்படுகின்றது. நீர்ம ஓட்டத்தை நிறுத்துகையில், மிகக்குறைவான இயக்கமும் பளுமீதான அழுத்தத்தைக் குறைக்கிறது. மற்றதைப்போல காற்றழுத்தத்தை "கசிவுறச் செய்ய" வேண்டியதில்லை.
## மேற்சான்றுகள்

* Compressed Air Operations Manual, , McGraw Hill Book Company

## வெளி இணைப்புகள்

* www.pneumatics.be - didactic website - for students - how pneumatics works
* U.S. Department of Energy  - Improving Compressed Air System Performance
* Fluid Power Educational Foundation - Advancing and Supporting Hydraulic & Pneumatic Education
* Pneumatics Glossary - Glossary of Pneumatic Terms
* E-Tech - The online application to select, size, and build pneumatic automation products

பகுப்பு:இயக்கவியல்
பகுப்பு:காற்றியக்கவியல்
பகுப்பு:வளிமத் தொழினுட்பம்
உணாத்தி

**உணாத்தி** (relay) என்பது மின்சாரத்தினால் இயக்கப்படும் நிலைமாற்றி ஆகும். பெரும்பாலான உணாத்திகள்  நிலைமாற்றி அமைப்பை இயக்கிட மின்காந்தங்களை பயன்படுத்துகின்றன. இருப்பினும் பிற இயக்க கோட்பாடுகளைப் பயன்படுத்தும் உணாத்திகளும் உள்ளன.  எங்கேனும் குறைந்த ஆற்றல் குறிப்பலையால் (கட்டுப்பாடு மற்றும் கட்டுப்படுத்தப்பட்ட சுற்றுகளுக்கிடையே முழுமையான மின்சாரத் தனிமைப்படுத்தலுடன்) ஒரு சுற்றை கட்டுப்படுத்த வேண்டியுள்ளதோ அல்லது ஒரு குறிப்பலை பல சுற்றுக்களை கட்டுப்படுத்த வேண்டியுள்ளதோ அங்கெல்லாம் உணாத்திகள் பயன்படுத்தப்படுகின்றன. தொலைதூர தந்தி சுற்றுகளில் முதலில் உணாத்திகள் பயன்படுத்தப்பட்டன. ஒரு சுற்றிலிருந்து வரும் செய்தியை மற்றொரு சுற்றுக்கு மீள்பரப்பு செய்ய இவை பயன்படுத்தப்பட்டன. தொலைபேசி இணைப்பகங்களில் உணாத்திகள் விரிவாகப் பயன்படுத்தப்படுகின்றன. துவக்க கால கணினிகளும் ஏரணசெ செயற்பாடுகளுக்காக உணாத்திகளை பயன்படுத்தி வந்தன.

வலிய ஆற்றல்கொண்டு நேரடியாக மின் இயக்கி போன்றவற்றை கையாளக்கூடிய உணாத்திகள் தொடுவான் எனப்படுகின்றன. திண்மநிலை உணாத்திகள் மின்சார சுற்றுக்களை எந்தவொரு இயங்கு பாகங்களும் இன்றி இயக்குகின்றன.  
## வரலாறு
1835ஆம் ஆண்டில் அமெரிக்க அறிவியலாளர் ஜோசப்  என்றி உணாத்தியை கண்டுபிடித்தார். 1831ஆம் ஆண்டில் உருவான மின்தந்தி அமைப்பை மேம்படுத்தும் முயற்சியில் இதனைக் கண்டறிந்தார்.

இதனை ஆங்கில கண்டுபிடிப்பாளர்  எட்வர்டு டேவி கண்டறிந்ததாகவும் கூறப்படுகிறது.

இன்று நாம் காணும் உணாத்தியை ஒத்த ஒரு கருவி சாமுவேல் மோர்சின் 1840 தந்தி காப்புரிமை  மனுவில் குறிப்பிடப்பட்டுள்ளது.

## மேற்சான்றுகள்

## வெளி இணைப்புகள்

* Information about relays and the Latching Relay circuit
* "Harry Porter's Relay Computer", a computer made out of relays.
* "Relay Computer Two", by Jon Stanley. 
* Interfacing Relay To Microcontroller.
* Relays Technical Write 
* http://relays.te.com/schrack/pdf/C0_v4bg_5.pdf
* http://www.automation.siemens.com/mcms/automation/en/Pages/automation-technology.aspx

பகுப்பு:மின்சார கருவிகள்
பகுப்பு:அமெரிக்கக் கண்டுபிடிப்புகள்
காயின் மற்றும் ஆபேல்

**காயின் மற்றும் ஆபேல்** ( *Qayin*, *Hevel*)என்பவர்கள் ஆதியாகமத்தின் படி ஆதாம் மற்றும் ஏவாளின் பிள்ளைகள் ஆவார்கள்.. ஆதாமும் ஏவாளும் அனேக பிள்ளைகளைப் பெற்றாலும், ஆபேல், காயின் மற்றும் சேத் என்ற மூன்று பெயர்களை மட்டுமே ஆதியாகாமம் குறிப்பிடுகிறது. தேவனின் கட்டளையை மீறி ஞானபழத்தினை உண்ட காரணத்தினால் மனிதனாகப்பட்டவன். கடவுளினால் ஏதேன் தோட்டத்தில் இருந்து வெளியேற்றப்பட்டு தனது அன்றாட உணவிற்காக கடுமையாக உழைக்கும்படி கடவுளால் பணிக்கப்பட்டான். அதன் பின் ஆதியாகமத்தின் படிக்கு காயின் ஒரு விவசாயியாகவும் ஆபேல் ஒரு மேய்ப்பனாகவும் சித்தரிக்கப்படுகிறார். இந்த நூலின் படி தனது சகோதரனான ஆபேலை காயின் கொலை செய்தார். இதனால் மண்ணின் முதல் கொலையாளி காயின் ஆவார். முதன்முதலில் கொலையுண்ட மனிதன் ஆபேல் ஆவான். ஆதியாகமத்தில் இந்த கொலைக்கான காரணமாக எதையும் தெளிவாக குறிப்பிடவில்லை. ஆனால் காயின் தனது சகோதரனின் பால் கொண்ட பொறாமையே இந்த கொலைக்கான காரணம் என்று விமர்ச்சகர்கள் கருதுகிறனர்.

பல்லாயிரக்கணக்கான ஆண்டுகளாக காயின் சாத்தானின் வாரிசாக போனமையால் அவனுள் உறைந்த சாத்தானின் தன்மையே தனது சகோதரனை கொலை செய்யும்படி செய்தது என விளக்கங்கள் கூறப்பட்டு வருகிறன. மேடிவல் ஆர்ட் (Madival Art) எனப்படும் பழங்கால சித்தரிப்பு முறைகளின் வழியாக ஷேக்ஸ்பியர் காலந்த்தொட்டு இன்றுவரை இவ்வாறே இந்த காரணம் சித்தரிக்கப்பட்டு வந்துள்ளது. இசுலாமியர்களின் புனித நூலான குர்-ஆன்'லும் ஆதாமின் மக்களாக (Arabic: ابني آدم) காயின் மற்றும் ஆபேல் இருவரின் கதைகள் விவரிக்கப்பட்டுள்ளன. ஆனால் குர்-ஆன்'இல் இவர்களின் பெயர் குறிப்பிடப்படவில்லை.

### பெயர்க்காரணம்
காயின் மற்றும் ஆபேல் என்பது எபிரேய மொழியில் இருந்து கொணரப்பட்ட *Qayin*-*()* மற்றும் *Havel*-*()* ஆகும். இவர்களில் ஆபேல் என்பது பெயர் சொல்லிலக்கணத்தின்படிக்கு *இபில்(ibil)* எனப்படும் மந்தையாளர் அல்லது பண்ணையாளர் என பொருள்படுமான நவீன அராபிய மொழியின் இணைச்சொல்லில் இருந்து உருவாகியிருக்கலாம் என எண்ணப்படுகிறது. ஆனால் தற்காலத்தில் இந்த சொல்லானது ஒட்டக மந்தையை மட்டுமே குறிக்கப்பயன்படுகிறது. காயின் என்பது *குய்ன்(Qun)* எனப்படும் உலோகம் கையாள்பவர் என்கிற பொருள்படுபடியுமான சொல்லில் இருந்து உருவாகியிருக்கலாம் என்று கருதப்படுகிறது. அவரவர்களின் பெயர்களே அவர்கள் செய்கிற தொழிலை குறிக்கும்படியாக அமையுமாறு அழைக்கப்பட்டது. இதில் ஆபேல் கால்நடை மேய்ப்பனாகவும் காயின் விவசாயியாகவும் இருந்தமையால் இந்த பெயர்கள் வழங்கப்பட்டது. இதன் படியே ஆதாம் (man) மற்றும் ஏவாளின் ("life", Chavah in Hebrew) பெயர்களும் வழங்கப்பட்டிருக்கலாம்.

### கொலைக்கான காரணம்

ஆதியாகமத்தில் ஆபேலின் கொலைக்காரணமாக எதையும் உறுதியிட்டு கூறவில்லை. நவீன கால விமர்ச்சகர்கள் தங்களுக்குள்ளாகவே சில காரணங்களை அலசி வகுத்துக்கொண்டனர். பொதுவாக கடவுள் காயினின் படையலை ஏற்றுகொள்ளாமல் ஆபேலின் மீது அதிகப்படியான அன்பு பாராட்டியதால் உருவான பொறாமையின் காரணமாக கொன்றிருக்கலாம் என்கிற காரணம் தவிர *மிட்ராஷ்(Midrash)* போன்ற பழங்கால ஏடுகளின்படிக்கு மேலும் ஒரு கருத்து முன்வைக்கப்படுகிறது. அதில் காயின் மற்றும் ஆபேலின் உடன்பிறந்த சகோதரியான *அக்லிமா*வை கரம்பற்றுவதில் வந்த சண்டையினால் கொல்லப்பட்டிருக்கலாம் என நம்பப்படுகிறது. காயின் தனது சகோதரியிடம் தகாத உறவுகொண்டிருந்தான் என்கிற கோணத்தில் ஆய்வாளர்களின் கருத்து இருக்கிறது.

## மேற்கோள்கள்

பகுப்பு:தோரா குறிப்பிடும் நபர்கள்
பகுப்பு:எபிரேய விவிலியம்
புல ஆழம்

thumb|பெரும ஒளிப்படத்தில் ஆழமில்லாத புல ஆழம்
thumb|upright=2.0|புல ஆழத்தினுள்ள பகுதி தெளிவாகவும், புல ஆழத்திற்கு முன்பும் பின்பும் உள்ள பகுதி மங்கலாக தெளிவற்றுக் காணபப்டுகின்றது.

வில்லையில், குறிப்பாக ஒளிப்படவியலில் **புல ஆழம்** (*depth of field (DOF)*) என்பது ஓர் காட்சியில் அருகாமை மற்றம் தொலைவிற்கிடையேயான பொருளின் தூரம் மற்றும் உருவத்தின் தெளிவாகும். எனினும் வில்லை துல்லியமாக ஒரே நேரத்தில் ஒரு இடத்தில் மாத்திரம் குவிய முடியும். தெளிவின் குறை குவியப்பட்ட தூரத்தில் ஒவ்வொரு பக்கத்திலும் மெதுவாக இடம்பெறும். புல ஆழத்தினுள் குவியாமை சாதாரண பார்வையில் உணர இயலாது காணப்படும்.

சில வேளைகளில் முழு உருவமும் தெளிவாக விரும்பப்படும் போது பெரிய புல ஆழம் தேவைப்படுகின்றது. சில வேளைகளில் சிறிய புல ஆழம் பயனுள்ளதாகவும், முன் மற்றும் பின்புலத்திற்கு தேவையாகக் காணப்படும். நிழற்படத்தில் பெரிய புல ஆழம் ஆழமான குவிவு எனவும், சிறிய புல ஆழம் ஆழமில்லாத குவிவு எனவும் அழைக்கப்படும்.

## இவற்றையும் பார்க்க

*பார்வைக் கோணம்
*போக்கா

## உசாத்துணை

## வெளி இணைப்புகள்

* Online Depth of Field Calculator Simple depth of field and hyperfocal distance calculator
* photoskop: Interactive Photography Lessons – Interactive Depth of Field
* Bokeh simulator and depth of field calculator Interactive depth of field calculator with background blur simulation feature

பகுப்பு:ஒளிப்பட நுட்பங்கள்
பகுப்பு:வடிவ ஒளியியல்
பழுப்பு

**பழுப்பு** (Brown) என்பது நிற கலவையால் உருவாகியதாயினும் அது பொதுவாக செம்மஞ்சளின் கருமையாக நிழழாக கருதப்படுகின்றது. செம்மஞ்சள், கருப்பு என்பவற்றால் பழுப்புநிறம், பச்சை நீல, சென்னீல, மஞ்சள், கருப்பு (*CMYK*) அச்சு நிறக்கலவையில் பயன்படுத்தப்படுகிறது. சிவப்பு, பச்சை, நீல நிறக்கலவையில் (*RGB*) பழுப்பு நிறமானது சிவப்பு, பச்சை நிறங்களினால் உருவாக்கப்படுகின்றது.

## உசாத்துணை

பகுப்பு:நிறங்கள்
எசுப்பானிய உள்நாட்டுப் போரின் மறைசாட்சிகள்

**எசுப்பானிய உள்நாட்டுப் போரின் மறைசாட்சிகள்** என்பவர்கள் எசுப்பானிய உள்நாட்டுப் போரின் போது தங்களின் கத்தோலிக்க நம்பிக்கைக்காக கொல்லப்பட்டவர்களைக் குறிக்கும். ஜூலை 2008இன் படி, ஏறத்தாழ ஆயிரம் மறைசாட்சிகளுக்கு புனிதர் பட்டமும், அருளாளர் பட்டமும் அளிக்கப்பட்டுள்ளது. மேலும் ஆயிரம் பேர்களின் புனிதர் பட்டமளிப்புக்கான நடவடிக்கைகள் நிகழ்ந்து கொண்டிருக்கின்றது.

1936 முதல் 1939 வரை நடந்த எசுப்பானிய உள்நாட்டுப் போரின் துவக்ககாலத்தில் கத்தோலிக்க குருக்கள் பலர் கொல்லப்பட்டனர். மேலும் கத்தோலிக்க துறவரசபைகள் முடக்கப்பட்டன. இப்போரின் போது 13 ஆயர்கள், 4,172 மறைமாவட்ட குருக்கள் மற்றும் குருமட மாணவர்கள், 2,364 துறவிகள் மற்றும் 283 அருட்சகோதரிகள் கொல்லப்பட்டனர். மொத்தம் 6,832 அருட்பணியாள்ர்கள் கொல்லப்பட்ட இக்காலம் எசுப்பானியாவின் சிகப்பு பயங்கரவாதம் (Spain's Red Terror) என அழைக்கப்படுகின்றது.

## மேற்கோள்கள்


பகுப்பு:எசுப்பானியாவின் கிறித்தவப் புனிதர்கள்
பகுப்பு:கிறித்தவ மறைசாட்சிகள்
ஹெர்மான் மின்கோவ்ஸ்கி

**ஹெர்மான் மின்கோவ்ஸ்கி** (*Hermann Minkowski*, சூன் 22, 1864 – சனவரி 12, 1909) உருசியாவி்ல் பிறந்த  செருமானியக் கணிதவியலாளர். ஆல்பர்ட் ஐன்ஸ்டைனின் ஆசிரியர்களில் ஒருவர். இவர் எண்களின் வடிவியல் என்ற முறைமையை நிறுவி மேம்படுத்தினார்; எண் கோட்பாடு, கணித இயற்பியல், மற்றும் சார்புக் கோட்பாடு கணக்குகளை தீர்க்க வடிவியல் முறைமைகளை பயன்படுத்தினார்.
 
மின்கோவ்ஸ்கி சார்புக் கோட்பாட்டில் பங்களித்தமைக்காக மிகவும் அறியப்படுகிறார்; அவரது முன்னாள் மாணவரான ஆல்பர்ட் ஐன்ஸ்டைன் சிறப்பு சார்புக் கோட்பாட்டை 1905இல் குறியீட்டுக் கணிதம் மூலம் நிரூபித்ததை மின்கோவ்ஸ்கி வடிவியல் மூலமாகவும் புரிந்து கொள்ளலாம் என நாற்பரிமாண வெளி-நேரம் கோட்பாட்டை நிறுவினார். ஐன்ஸ்டைனே முதலில் இது ஓர் கணித வித்தை என்றே எண்ணினார்; பின்னர் அவரே 1915இல் தனது  பொதுச் சார்புக் கோட்பாட்டை முழுமையடையச் செய்ய வெளி-நேரத்தின் வடிவியல் நோக்கு தேவையாக இருப்பதை உணர்ந்தார்.

## வாழ்வும் பணியும்
ஹெர்மான் மின்கோவ்ஸ்கி உருசிய பேரரசின் அங்கமாயிருந்த போலந்து  இராச்சியத்தின் அலெக்சோட்டாசு சிற்றூரில் (தற்போதைய லித்துவேனியாவில் கவுனாசு மாவட்டத்தில்) போலந்து யூதர் குடும்பத்தில் பிறந்தார். மின்கோவ்ஸ்கி பின்னர் தமது கல்வியைத் தொடர்வதற்காக சீர்திருத்தத் திருச்சபைக்கு மதம் மாறினார். செருமனியில் உள்ள  *அல்பெர்டினா* கோனிக்சுபெர்க் பல்கலைக்கழகத்தில் கல்வி பெற்ற மின்கோவ்ஸ்கி அங்கு பெர்டினான்டு வோன் லிண்டெமன் வழிகாட்டுதலில் 1885இல் தமது முனைவர் பட்டத்தை பெற்றார். அவர் மாணவராக இருந்தபோதே 1883இல் பிரெஞ்சு அறிவியல் அகாதமியின் கணிதவியல் பரிசை வென்றார். மற்றொரு கணிதவியலாளரான, டேவிடு இல்பேர்ட்டுடன் நண்பரானார். இவரது உடன்பிறப்பான, ஆஸ்கர் மின்கோவஸ்கியும் (1858–1931), ஓர் நன்கு அறியப்பட்ட மருத்துவரும் ஆய்வாளரும் ஆவார்.

மின்கோவ்ஸ்கி பான், கோட்டின்ஜென், கோனிக்சுபெர்க் மற்றும் சூரிக்கு பல்கலைக்கழகங்களில் ஆசிரியராகப் பணியாற்றினார்.  சூரிக்கில் உள்ள ''கூட்டாட்சி பாலிடெக்னிக்கில்'' (இன்றைய நாள் சுவிட்சர்லாந்து நடுவண் தொழில்நுட்ப நிறுவனம், சூரிக்),  ஐன்ஸ்டைனின் ஆசிரியர்களில் ஒருவராக இருந்தார்.

மின்கோவ்ஸ்கி இருபடி வடிவங்களின் கணிதத்தை  ஆராய்ந்து வந்தார். இந்த ஆய்வினால் சில வடிவியல் பண்புகளை *n* பரிமாண வெளியில்   கவனத்தில் கொள்ள வேண்டி வந்தது. 1896இல்  எண் கோட்பாட்டு சிக்கல்களை வடிவியல் முறைமைகளைக் கொண்டு தீர்வு காணும்  *எண்களின் வடிவியல்*  என்ற தமது கோட்பாட்டை வெளியிட்டார்.

1902இல் கோட்டின்ஜென் பல்கலைக்கழகத்தில் கணிதவியல் துறையில் சேர்ந்தார். தாம் முதலில் கோனிக்சுபெரெர்க்கில் சந்தித்திருந்த டேவிடு இல்பேர்ட்டுடன் இங்கு இணைந்து பணியாற்றினார்.  இங்கு கான்ஸ்டன்டின் காரதோடோரி அவரது மாணாக்கர்களில் ஒருவராக இருந்தார்.

மின்கோவ்ஸ்கி  1909இல் சனவரி 12 அன்று கோட்டின்ஜென்னில்  குடல்வாலழற்சியால் திடீரென்று இறந்தார்.

## மேற்சான்றுகள்

## வெளி இணைப்புகள்
* O'Connor, John J.; Robertson, Edmund F., "Hermann Minkowski", MacTutor History of Mathematics archive, University of St Andrews.
* Hermann Minkowski at the Mathematics Genealogy Project

பகுப்பு:1864 பிறப்புகள்
பகுப்பு:1909 இறப்புகள்
பகுப்பு:செருமானியக் கணிதவியலாளர்கள்
பகுப்பு:யூத அறிவியலாளர்கள்
உடலுக்கு வெளியே கதிர்வீச்சு

**உடலுக்கு வெளியே கதிர்வீச்சு** (Extracorporeal irradiation ) என்பது நோயுற்ற உறுப்பினை முழுவதுமாக வெளியே எடுத்து, தூய்மையான பாலித்தீன் பையில் இட்டு, கதிர் வீச்சினுக்கு ஆட்படுத்திப் பின் முதலில் இருந்த இடத்திலேயே வைத்து அறுவை மருத்துவத்தை முடிக்கும் முறையாகும். இதனால் மற்ற எந்த உடலுறுப்புக்கும் கதிர்வீச்சு பாய்வதில்லை. இந்த மருத்துவ முறையில் எலும்புப் புற்றுநோயும் குருதிப் புற்றுநோயும் வெற்றிகரமாக மேற்கொள்ளபட்டுள்ளன. வேதி மருந்துகளும் பயன்படுத்தப்படுகின்றன.

## வெளி இணைப்புகள்
*http://www.ncbi.nlm.nih.gov/pubmed/11380232

AROI-TN CON 2009

பகுப்பு:கதிர் மருத்துவம்
இந்திய மருத்துவ இயற்பியலாளர்கள் சங்கம்

**இந்திய மருத்துவ இயற்பியலாளர்கள் சங்கம்** (Association of Medical Physicists of India - AMPI) மும்பையில் 1976 ல் பதிவு செய்யப்பட்டது. இதில் நாட்டமுள்ள அறிவியல் பட்டதாரிகள், மருத்துவ இயற்பியலாளர்கள், கதிர்வீச்சு புற்றுநோய் மருத்துவர்கள. உறுப்பினராகலாம். இச்சங்கம், இந்திய தேசிய அறிவியல் கழகத்தின்  (Indian National Science academy) ஓர் உறுப்பு சங்கம் ஆகும். மேலும் இது பன்நாட்டு மருத்துவ இயற்பியலாளர் அமைப்பின் ( International Organisation of Medical Physicists- IOMP) உறுப்பு நாடாகும். 

இச்சங்கத்தின் முக்கிய குறிக்கோள்கள்: 
#மருத்துவத் துறையிலும் உயிரியல் துறையிலும் இயற்பியலின் பயன்பாட்டினை ஊக்கப்படுத்துதல்.
#மருத்துவ இயற்பியல் பற்றிய படிப்பு, ஆராய்ச்சி, மற்றும் முன்னேற்றத்தினை முன் எடுத்துச் செல்லுதல்.
#கருத்தரங்குகளையும் கூட்டங்களையும் கூட்டி உறுப்பினர்களிடையே கருத்துப் பரிமாற்றம் ஏற்பட உதவுவது. 
#உலகில் நடைபெறும் மருத்துவ இயற்பியல் நிகழ்வுகளை உறுப்பினர்களிடையே பரப்ப ஆவனசெய்தல்.

சங்கத்தின் குறிக்கோளிற்கு இணங்க ஆண்டுதோறும் மாநாடுகளும் அவ்வப்போது பன்நாட்டு ஆய்வரங்கங்களும் நடத்தப்படுகின்றன. பல மாநிலங்களில்  கிளைகள் உள்ளன.சங்கத்தின் காலாண்டு ஆய்விதழாக Journal of medical Physics வெளியிடப்படுகிறது.

## வெளி இணைப்புகள்
*http://www.ampi.org.in/
*http://www.ampi-nc.org/index.asp 
*http://www.ampicon2012.org.in/ 
*http://ampicon2013.org.in/ 
*http://www.ncbi.nlm.nih.gov/pmc/journals/976/

பகுப்பு:இந்தியாவில் உடல்நலம்
பகுப்பு:இந்திய அறிவியல் நிலையங்கள்
2013 இலங்கை முசுலிம்களுக்கு எதிரான தாக்குதல்கள்

**2013 இலங்கை முசுலிம்களுக்கு எதிரான தாக்குதல்கள்** எனப்படுபவை இலங்கை முசுலீம்கள் மீது சிங்கள பெளத்த பேரினவாதிகளும் பேரினவாத பிக்குமார்களும் நடத்திய, நடத்திவரும் தாக்குதல்கள் ஆகும்.  2013 இல் முசுலீம்களுக்கு எதிரான தாக்குதல்கள் உக்கிரமாகி வருகின்றன. பல்வேறு பள்ளிவாசல்களும், முசுலீம்களின் வணிக நிறுவனங்களும் தாக்கப்பட்டுள்ளதுடன் முசுலீம்களின் அலால் உணவு முறையை சட்டத்துக்குப் புறம்பானதாக ஆக்கவும் முயற்சிகள் எடுக்கப்பட்டு வருகின்றன. பல்வேறு தனிநபர் தாக்குதல்களும், பல்வேறு துன்புறுத்தல் நிகழ்வுகளும் இடம்பெறுள்ளன. முசுலீம்கள் தொடர்பான அவதூறுகள் பரப்புரை செய்யப்பட்டு வருகின்றன.

## பொறுப்பானவர்கள்
பௌத்த சக்திப் படை அல்லது பெளத்த சேன என அறியப்படும் சிங்கள பெளத்த பேரினவாத அமைப்பும் ஜாதிக எல உறுமய (தேசிய மரபுக் கட்சி) என்ற அரசுடன் இணந்த பிக்குமார்கள் கட்சியும் இத் தாக்குதல்களை முன்னெடுத்து வருகின்றன.  பல்வேறு தாக்குதல்கள் பெளத்த பிக்குமார் தலைமையில் அல்லது பங்களுடன் நடந்துள்ளன. இத் தாக்குதல்களுக்கு இலங்கையில் ராசபக்ச அரச ஆதரவு உள்ளதாக பிபிசி செய்தி வெளியிட்டுள்ளது.

## நிகழ்வுகள் காலக்கோடு
* மார்ச்சு 28 - பிக்குமார்களின் தலைமையில் நூற்றுக்கணக்காணோர் ஒரு பெரிய முசுலீம் வணிக நிறுவனத்தைத் தாக்கினர். பலர் காயம் அடைந்தனர்.
* பெப்ரவரி - முசுலீம்களின் நான்கு வணிக நிறுவனங்கள் தாக்கப்பட்டன.
* பெப்ரவரி - மாத்தறை பள்ளிவாசல் தாக்குதல்.
* சனவரி - பிக்குமார்கள் இறைச்சிகள் வெட்டப்படும் இடத்தை தாக்கினர். 
* சனவரி - பல்வெறு பள்ளிவாசல்கள் தாக்கப்பட்டன.

## மேற்கோள்கள்


பகுப்பு:இலங்கை முசுலிம்களுக்கு எதிரான தாக்குதல்கள்
திருக்காளத்தி நாதர் இட்டகாமிய மாலை

**திருக்காளத்தி நாதர் இட்டகாமிய மாலை** என்னும் நூல் கவிராச பிள்ளை என்பவரால் 16 ஆம் நூற்றாண்டு எழுதப்பட்டது. உ. வே. சாமிநாதையர் இதனைப் பதிப்பித்துள்ளார். காளத்தி நாதர் உலா நூல் பதிப்பிலும் இந்த நூலைப்பற்றிக் குறிப்பிட்டுள்ளார். இந்த நூலைப் பாடி இந்த நூலின் ஆசிரியர் தனக்கு இளமையில் இருந்த நோயைப் போக்கிக்கொண்டதாகவும் கூறப்படுகிறது. நூலில் 100 பாடல்கள் இருந்திருக்கும் எனக் குறிப்பிடும் சாமிநாதையர் 49 பாடல்களை மட்டும் பதிப்பித்துள்ளார். 

*பாடல் எடுத்துக்காட்டு   
(பொருள் நோக்கில் சொற்பிறப்பு செய்யப்பட்டுள்ளது)
:தருமம் தவம் சற்று அறியாத வேடுவன் தன் செருப்பும்
:அரு முந்து வேணிக்கு அணி மா மலர், அவன் வாய் அதகம்
:திரு மஞ்சனப் புனல் பல்லால் அவன் மென்று தின்ற தசை
:அருமந்த போனகம் அன்றோ, நம் காளத்தி அப்பருக்கே

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
* திருக்காளத்தி நாதர் இட்டகாமிய மாலை, நூல், மூலம் 

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
பேரளவு ஒளிப்படவியல்

**பேரளவு ஒளிப்படவியல்** அல்லது **பெரும ஒளிப்படவியல்** (*Macro photography*, *macrography*) என்பது மீமிகை நெருக்க ஒளிப்படவியல் ஆகும். இது பொதுவாக மிகச் சிறிய விடயங்களை, சாதாரணமாக பார்க்கவியலாத விடங்களை பெரிதாக ஒளிப்படம் மூலம் வெளிக்கொணருவதாகும். இது பெரிய ஒளிப்படமாக உருவாக்கும் கலை எனவும் கருதப்படுகின்றது.
பேரளவு ஒளிப்படவியல் ஒளிப்படச்சுருள் அல்லது ஒளிப்பட உணரி மூலம் சிறிய விடயத்தை பெரிதாக உருவாக்கல் என விளக்கப்படுகின்றது.

## உசாத்துணை

## வெளி இணைப்புகள்

* Photo.net how-to  — Guide to macro photography
* Make your own reversing ring  out of a Pringles can by Haje Jan Kamps
* Information on inverted lenses
* Macro Photography Tutorial 
* Insects-macrophotography Photos of insects
* Inexpensive Macro Photography DSLR with Manual Focus Lens
* Macro Photography Tips 
* Use of Microscope Stage for Microphotography

பகுப்பு:ஒளிப்பட நுட்பங்கள்
தோன்புரி இராச்சியம்

**தோன்புரி இராச்சியம்** (ஆங்கிலம்:*Thonburi Kingdom*, தாய்: อาณาจักรธนบุรี) என்பது 1768-ஆம் ஆண்டு தொடங்கி 1782-ஆம் ஆண்டு வரை சயாம் நாட்டில் இருந்த ஓர் இராச்சியம் ஆகும்.

பர்மாவின் கொன்பாங் அரசர்களினால் அயூத்தியா அழிக்கப்பட்ட பின்னர், தக்சின் மன்னர் காலத்தில் தோன்புரி நகரம் தலைநகராகியது. முதலாம் இராமா மன்னர் 1782-ஆம் ஆண்டில் தலைநகரை சாவோ பிரயா ஆற்றின் மறுபக்கத்தில் உள்ள பேங்காக்கிற்கு மாற்றினார்.

தோன்புரி சுயாட்சியுடன் கூடிய நகராகவும் மாகாணமாகவும் விளங்கியது. 1792-ஆம் ஆண்டில் இந்த நகர்ப்பகுதி பேங்காக் பெருநகரப் பகுதியுடன் இணைக்கப்பட்டது.

## மேற்கோள்

## மேலும் காண்க

பகுப்பு:தாய்லாந்து வரலாறு
பகுப்பு:பர்மாவின் வரலாறு
பகுப்பு:இந்தியமயமாக்கப்பட்ட இராச்சியங்கள்
திருவண்ணாமலையார் வண்ணம்

**திருவண்ணாமலையார் வண்ணம்** என்னும் நூல் கவிராச பிள்ளை என்பவரால் 16 ஆம் நூற்றாண்டு எழுதப்பட்டது. இது வண்ணம் (பாநடை வகை)
சந்த நடையில் அமைந்த வண்ண நூல்களின் முன்னோடி. திருவண்ணாமலை ஊரிலுள்ள இறைவன் மீது பாடப்பட்டது. 
## பாடல்
இந்த நூலில் வரும் வண்ணப்பாடலின் ஒரு பகுதி (எடுத்துக்காட்டு)
(சந்தம் காட்டும் வகையில் பாடல் பிரிப்பு செய்யப்பட்டுள்ளது)

:மலர்த்தானை வனசமலர் தனைப்போல எழுதிடினும்
::மலர்ப்பாய வனமென நடந்து வருமோ
உறுப்பான திலகநுதல் இதுப்போல எழுதிடினும் 
::உவப்பான குறுவியர் விரும்பி வருமோ
:மணிக்கோல மிடறுகமு கினைப்போல எழுதிடினும்
::மரப்பாவை உருகுமிசை இன்பம் வருமோ 
:::விரப்பெழுத் தின்வீணை பேச வருமோ  
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:சைவத் தமிழ் இலக்கியம்
சமதொடுகோட்டு வட்டம்

**சமதொடுகோட்டு வட்டம்** (Radical circle) என்பது, பொதுமைய வட்டங்களல்லாத மூன்று வட்டங்களை செங்குத்தாக வெட்டும் வட்டமாகும். இந்த வட்டத்தின் மையம் சமதொடுகோட்டச்சுச் சந்தி எனப்படுகிறது. மூன்று வட்டங்களை இரண்டிரண்டாக எடுத்துக்கொண்டு மூன்று சமதொடுகோட்டு அச்சுகள்  வரைந்தால் அவை மூன்றும் சந்திக்கும் புள்ளியே சமதொடுகோட்டச்சுச் சந்தி. எனவே இப்புள்ளியின் படி மூன்று வட்டங்களுக்கும் சமம். இந்தப் படியின் வர்க்கமூலத்தை ஆரமாகவும் சமதொடுகோட்டச்சுச் சந்தியை மையமாகவும் கொண்டு வரையப்படும் சமதொடுகோட்டு வட்டமானது மூன்று வட்டங்களையும் செங்குத்தாக வெட்டும். அதாவது எடுத்துக்கொள்ளப்பட்ட மூன்று வட்டங்கள் ஒவ்வொன்றும், சமதொடுகோட்டு வட்டத்தை வெட்டும் புள்ளியில் அவற்றின் தொடுகோடுகளுக்கு இடையேயுள்ள கோணம் செங்கோணமாக இருக்கும்

## மேற்கோள்கள்
* Weisstein, Eric W. "Radical Circle." From MathWorld—A Wolfram Web Resource. http://mathworld.wolfram.com/RadicalCircle.html

பகுப்பு:வட்டங்கள்
பகுப்பு:பகுமுறை வடிவவியல்
சன்னாநல்லூர்

**சன்னாநல்லூர்** (*Sannanallur*) என்ற புறநகர், இந்தியாவின்  தமிழ்நாடு மாநிலத்தில் திருவாரூர் மாவட்டம், நன்னிலம் வட்டம், நன்னிலம் ஊராட்சி ஒன்றியத்தில் உள்ளது.

## மேற்கோள்கள்

## வெளி இணைப்புகள்
* விக்கிமேப்பியாவில் சன்னாநல்லூர்  அமைவிடம்

பகுப்பு:திருவாரூர் மாவட்டத்திலுள்ள கிராமங்கள்
தாட்சாயிணி

**தாட்சாயிணி** (*Dakshayani* அல்லது *Sati*) என்பவர் சிவபெருமானின் மனைவியாவார். இவர் சிவபெருமானிலிருந்து பிரிந்த ஆதி சக்தியின் வடிவமாக கருதப்படுகிறார். இவர் சதி தேவி என்றும் அறியப்படுகிறார். இவரை பவானியென சிவமகாபுராணம் கூறுகிறது.  பிரம்மாவினால் தோற்றுவிக்கப்பட்ட பிரஜாபதி தட்சனுக்கும், முதல் மனிதர்களான சுவாயம்பு மனு மற்றும் சதரூபை தம்பதிகளின் மகளான பிரசூதி ஆகியோருக்கு மகளாகப் பிறந்தார். அதனால் பிரம்மாவின் பேத்தியாக கருதப்படுகிறார்.

சிவபெருமானிடம் இருந்த வன்மம் காரணமாக பிரஜாபதி தட்சன் சதி சிவபெருமான் திருமணத்திற்குப் பிறகு பெரும் யாகமொன்றினை நடத்துகிறார். அந்த யாகத்திற்கு சிவபெருமானுக்கு தாட்சாயிணிக்கும் அழைப்பு அனுப்பாமல் இருக்கிறார். தந்தையின் மீது கொண்ட பாசத்தின் காரணமாக தட்சனின் யாகத்திற்கு வந்த தாட்சாயிணி அவமானங்களை சந்திக்கின்றார். அத்துடன் தன்னுடைய கணவரான சிவபெருமானை தட்சன் அவமதித்தை தொடர்ந்து அந்த யாகத்தில் விழுந்து மறிக்கின்றார். அதனையறிந்த சிவபெருமான் வீரபத்திரனை தோற்றுவத்து தட்சனை கொல்லும் படி உத்தரவிடுகிறார். தாட்சாயிணியின் உடலை எடுத்துக் கொண்டு நிலையின்றி சிவபெருமான் அலைவதைக் கண்ட திருமால் தாட்சாயிணியின் உடலை சக்கராயுதத்தினால் தகர்க்கின்றார். அதனால் தாட்சாயிணியின் உடல்கள் பல பகுதிகளாக சிதருண்டு பூலோகத்தில் பல இடங்களில் விழுகின்றது. இவ்வாறு விழுந்த இடங்களை சிவபெருமான் சக்தி பீடங்களாக மாற்றி மக்களின் வழிபாட்டிற்கும், அந்த இடங்களுக்கு காவலாகவும் பைரவர்களை தோற்றுவிக்கின்றார்.

## சக்தியே மகளாக

thumb|300px|சிவதாட்சாயிணி குடும்பம்

உலகம் பராசக்தியால் இயங்குகிறது என்பதை பிரம்மாவின் மூலம் அறிந்தார் தட்சன். அதனால் பெரும் புகழ் பெருவதற்காக பராசக்தியே தன் மகளாக பிறக்க வரம் வேண்டினார். மகள் தனக்கு கட்டுப்பட்டவளாக இருப்பாள் என்பதால் பெரும்சக்தி தனக்கு கிடைக்குமென நினைத்தார். அவருடைய வரத்தினால் பராசக்தியே சதி என்கிற தாட்சாயினியாக பிறந்தார்.

## சிவபெருமான் சதி திருமணம்

தட்சனின் மகளான சதி சிவபெருமான் மீது காதல் கொண்டார். சிவபெருமானை நினைத்து தவமிருந்தாள். அந்த தவத்தின் பலனாக சிவபெருமானுடன் திருமணம் நடந்தது. இறைவனான சிவபெருமான் தனக்கு மருமகனாக வந்தால் மேலும் புகழும், அதிகாரமும் கிடைக்கப்பெரும் என்று நம்பிய தட்சன் திருமணத்திற்கு சம்மதம் தெரிவித்தார்.

## தந்தையின் சினம்

தட்சன் கைலாயம் சென்றபோது, சிவபெருமான் எழுந்துநின்ற வரவேற்காததை நினைத்து வருத்தம் கொண்டார். வருத்தம் சிவன் மீதான கோபமாக மாறியது. அவரை பழிவாங்க பெரும் யாகமொன்றை நடத்தி சிவபெருமானை அழையாமல், மற்ற அனைத்து தேவர்களையும், கடவுளர்களையும் தட்சன் அழைத்தார்.

இதனை அறிந்த சதி தன்னுடைய தந்தையிடம் முறையிட செல்ல சிவபெருமானிடம் அனுமதி கேட்டார். சிவன் அதற்கு அனுமதி தரமறுத்துவிட்டார். இருந்தும் தன்தந்தையின் செயலுக்கு காரணம் அறிந்திட சதி சென்றாள். அங்கு அவமானம் அடைந்து, யாககுண்டத்தில் விழுந்து மாண்டாள்.

இதனால் சிவபெருமான் ருத்திரனாக அவதாரம் எடுத்து தட்சனை அழித்தார். அவருடன் பைரவர், காளி, வீரபத்திரர் ஆகியோர் யாகத்தினை அழித்தாக கூறப்படுகிறது.

## மரபுரிமை பேறுகள்
விஜய் தொலைக்காட்சியில் தாட்சாயினி - சிவபெருமான் தொடர்பான தொடர் 2017ல் வெளிவந்தது.

## சான்றுகள்

பகுப்பு:சிவபெருமான் மனைவியர்
பகுப்பு:பார்வதியின் வடிவங்கள்
பகுப்பு:இந்து பெண் தெய்வங்கள்
பகுப்பு:தக்கனின் மகள்கள்
போக்கா

**போக்கா**, **போக்கி** அல்லது **போக்கே** (*bokeh*, ,  ,  ,
) எனப்படுவது மங்கலான தோற்றமும், அல்லது அழகியல் தன்மை கொண்ட தெளிவின்மையும்  , உருவத்தின் குவியமற்ற பகுதியும் ஆகும். போக்கா என்பது "வில்லை உருவாக்கும் ஒளி புள்ளிகளின் குவியமற்ற முறை" எனக் கொள்ளப்படுகின்றது. ஆயினும் குவிய விலகல் மற்றும் துளை வடிவம் வேறுபாடுகள் ஏற்படுத்தும் காட்சி மற்றும் கண்களுக் இதமான காட்சியை அளிக்கவென உருவாக்கப்பட்ட வில்லைகள் மங்கலான உருவம் ஏற்படுத்தி, "நல்ல" அல்லது "பிழையான" மங்கல் (போக்கா) காட்சியினை உருவாக்குகின்றது.
போக்கா புல ஆழத்திற்கு வெளியே காட்சியின் பகுதிகளில் நிகழ்கின்றது. ஆழமற்ற குவிவு மூலம் இவ்வாறு குவிவற்ற பகுதிகளில் செய்யப்படுகின்றது.

போக்கா சிறிய பின்புல விளக்கமாகத் தெரியும் இடத்தில் பார்வைக்குத் தெரியும். எ-கா: ஒளிரும் மின்விளக்கு. ஆயினும், வெளிச்சத்தில் மாத்திரம் போக்கா செயற்படுத்தப்படுவதில்லை.

## உசாத்துணை

## வெளி இணைப்புகள்

* Aperture Simulator  Java iris and effect simulator
* A visual background blur calculator
* How to evaluate bokeh
* Understanding Bokeh

பகுப்பு:ஒளிப்பட நுட்பங்கள்
கறுப்புக் கங்காணிகள்

***கறுப்புக் கங்காணிகள்*** என்பவர்கள், 19-ஆம் 20-ஆம் நூற்றாண்டுகளில், மலாயாவைப் பிரித்தானியர்கள் ஆட்சி செய்த போது, கூலி வேலைகளுக்கு தென்னிந்தியாவில் இருந்து ஆட்களைச் சாதுர்யமாக அழைத்துக் கொண்டு வந்தவர்கள். இவர்களைத்தான் கறுப்புக் கங்காணிகள் என்று அழைப்பார்கள். ஆங்கிலேய முதலாளிகள் தங்கள் வேலைகளை எளிமையாக்குவதற்காக இந்தக் கங்காணிகளைத் தங்களின் கைப்பாவைகளாகப் பயன்படுத்தினர்.

மலாயாவில் இருந்த ஆங்கிலேயத் துரைமார்கள் பணம் கொடுத்து கங்காணிகளைத் தென்னிந்தியாவிற்கு அனுப்பி ஆட்களைக் கொண்டு வருமாறு பணித்தனர். காசும் பணமும் மலாயாவில் கொட்டிக் கிடக்கிறது; சீக்கிரத்தில் பணக்காரர்களாக ஆகிவிடலாம் எனும் கங்காணிகளின் ஆசை வார்த்தைகளை நம்பிய தென்னிந்திய மக்கள், மலாயாவுக்கு ஆயிரக் கணக்கில் அழைத்து வரப்பட்டனர்.

## பின்னணி

தமிழர்கள், தெலுங்கர்கள், மலையாளிகள் என்று அனைத்து தென்னிந்திய மக்களும் சஞ்சிக்கூலிகளாய் மலாயாவுக்கு கொண்டு வரப்பட்டனர். அப்படி கொண்டு வரப்பட்ட மக்களை, இந்தக் கங்காணிகள் ரப்பர், தேயிலை, காபி, கரும்புத் தோட்டங்களில் மிக மோசமாக அடிமைப்படுத்தினர். முதலாளிமார்களின் கைப்பிள்ளைகளாக இருந்து சேவகம் செய்த அவர்களின் வலிமைமிக்க விசுவாசிகளாகவும் இருந்தனர்.

கறுப்புக் கங்காணிகள் தங்களின் சொந்த இன மக்களையே காசு பணத்திற்காக அடிமைப் படுத்தி, உடலாலும் மனத்தாலும் வேதனைப்படுத்தி கொடுமைகள் செய்தனர். தங்களின் சுயநலத்தைப் பெரிதாக நினைத்துப் பயணித்த கங்காணிகளின் ஆசை வார்த்தைகளுக்கு தென்னிந்திய மக்கள் பலிக்கடா ஆனார்கள். ஆசை வார்த்தைகள்தான் கங்காணிகளின் பலமான ஆயுதமாகவும் விளங்கியது.

இவர்கள் ஏற்கனவே ஆங்கிலேயர்களுக்கு உரிமையான தோட்டங்களில் பணிபுரிந்து வந்த தொழிலாளர்கள்தான். முரட்டுத்தனமும், வாக்குச் சாதுரியமும், பொருளாசையும் ஒன்றாகப் பெற்ற இவர்கள். வெள்ளைக்கார ஆங்கிலேயர்களின் நம்பிக்கைக்கு உரியவர்களாகவும் விளங்கியவர்கள். அதனால் அவர்கள் கங்காணிகளாகத் தேர்ந்தெடுக்கப்பட்டனர்.

பகுப்பு:மலேசிய வரலாறு
பகுப்பு:மலேசியத் தமிழர்
ஸ்பேஸ்வாட்ச்

**ஸ்பேஸ்வாட்ச்**(ஆங்கிலம்:Spacewatch) என்பது சிறுகோள்கள் பற்றி ஆய்வு மேற்கொள்ளும், அரிசோனா பல்கலைக்கழகத்தின் ஒரு திட்டம் ஆகும்.    இலிருந்து ரோபெர்ட் எஸ். மக்மில்லன்(ஆங்கிலம்:Robert S. McMillan) இத்திட்டத்தை முன்னடத்தி வருகிறார்.  இத்திட்டம் சிறுகோள்கள்,  வால் நட்சத்திரம், விண்கற்கள் ஆகியன குறித்து ஆய்ந்து வருகிறது.  இத்திட்டம் 1980 இல் டாம் கெஃரெல்ஸ்(ஆங்கிலம்:Tom Gehrels) மற்றும் மக்மில்லன் ஆகிய இருவரால் நிறுவப்பட்டது.
## முக்கிய கண்டுபிடிப்புகள்
* 9965 குனூ
* 9793 டோர்வால்டுசு
* 9882 ஸ்டால்மன்

## உசாத்துணைகள்

பகுப்பு:விண்வெளி நிறுவனங்கள்
சாற்றுப்பாட்டு

இந்தியாவின் தொல் பழங்குடியினரான காணிக்காரர்கள் அவர்களின் தெய்வவழிபாட்டின் போது பாடப்படும் பாடல் சாற்றுப்பாட்டு. காணிக்காரர்களின் குலதெய்வ வழிபாட்டின் போது பூசாரியாலும் தெய்வஅருள் வந்தவராலும் இந்த சாற்றுப்பாட்டு பாடப்படுகிறது. இந்தப் பாட்டு தமிழும் மலையாளமும் கலந்த மொழியில் பாடப்படுகிறது. இந்த பாட்டுப் பாடும்போது பக்க இசையாக கொக்கறை என்ற இசைக் கருவியும் இசைக்கப்படுகிறது. இந்த இசைக்கருவி காணிக்காரர்களால் புனிதமானதாகக் கருதப்படுகிறது.

## சான்றுகள்

பகுப்பு:கேரளப் பண்பாடு
பகுப்பு:குறுங்கட்டுரைகள்
பகுப்பு:பாடல் வகைகள்
எமில் குருப்பே

**எமில் குருப்பே** (*Emil Herman Grubbe*, 1 சனவரி 1875 - 26 மார்ச் 1960) என்பவர் அமெரிக்கக் கதிர் மருத்துவர். இவரே அமெரிக்காவில் முதன் முதலில் எக்சு-கதிர்களைப் புற்றுநோயைக் குணப்படுத்தப் பயன்படுத்தியவராக அறியப்படுகிறார்.

சிகாகோவில் பிறந்த இவர் ஓமியோபதி கல்வி நிறுவனமான ஆனிமன் மருத்துவக் கல்லூரியில் மருத்துவப் பயிற்சியைப் பெற்றார். 1895 ஆம் ஆண்டில் எக்சு-கதிர்கள் கண்டுபிடிக்கப்பட்டன. 1896 ஆம் ஆண்டில் எக்சு-கதிர் கருவியை தமது மருத்துவக் கல்லூரியில் பொருத்தினார். அதே ஆண்டில், 1896 சனவரி 29 ஆம் நாளில் இரு நோயாளிகளுக்கு எக்சு கதிர்களைக் கொண்டு மருத்துவம் மேற்கொண்டார். அவர்களில் ஒருவர் மார்பகப் புற்றுநோயாலும் மற்றவர் புண்ணான லூபசு நோயாலும் (Lubus) பாதிக்கப்பட்டு இருந்தனர். அவர் மிகவும் எளிமையான குரூக்சு குழாயுடன் எக்சு கதிர்களைப் பெற்றார். நோயில்லாத உடலின் பிறப் பகுதிகளை ஈயத்தகட்டினால் மறைத்து பாதுகாக்கவும் செய்தார்.

அவரே முதல் கதிர்மருத்துவரும் (Radiotherapist), கதிரியல் பாதுகாப்பினை (Radiation Protection) மேற்கொண்ட நல இயற்பியல் (Health Physicist) அறிஞரும் ஆவார்.

அடிக்கடி சுட்டப்படும் நான்கு கதிர் மருத்துவ நிகழ்வுகளாவன:
* சிக்காகோவில் 29-1-1896-ல் 18 வயது நோயாளி - மார்பகப்புற்று - தினம் கதிர் வீச்சல் - தொடர்ந்து 18 நாட்கள்
* வாய்கிட் (Voigt) ஆம்பெர்க் - 3-2-1896 - 83 வயது- தொண்டைப் புற்று
* டெஸ்பெய்க்னசு லயன் - 4-7-1896 - 52 வயது - லிம்போமா, இரைப்பை.
* பிறியுண்ட் (Preund) - 24-11-1896 - 5 வயது பெண்குழந்தை-  பெரிய மச்சம் - முடிஅகற்ற.
முதலில் பதிவுசெய்யப்பட்ட கதிர்மருத்துவம் டெஸ்பெய்க்னசு அவர்களுடையதாக உள்ளது.

## மேற்கோள்கள்

*AROI souvenir july 2006-22nd conference chennai.

## மேலும் படிக்க
* 
* 

பகுப்பு:அமெரிக்க மருத்துவர்கள்
பகுப்பு:1875 பிறப்புகள்
பகுப்பு:1960 இறப்புகள்
பகுப்பு:கதிர் மருத்துவம்
அகலப்பரப்பு ஒளிப்படவியல்

**அகலப்பரப்பு ஒளிப்படவியல்** (*Panoramic photography*) என்பது பிரத்தியோக கருவி அல்லது மென்பொருள் கொண்டு புலப் பார்வை அகலமாக உருவத்தை படம் எடுக்கும் ஒளிப்படவியல் நுட்பம் ஆகும். இது சிலவேளை *அகன்ற அளவு ஒளிப்படம்* எனவும் அழைக்கப்படும்.

## வெளி இணைப்புகள்

* A timeline of panoramic cameras 1843–1994
* Stanford University CS 178 interactive Flash demo  explaining the construction of cylindrical panoramas.

## மேற்கோள்கள்

பகுப்பு:ஒளிப்பட நுட்பங்கள்
பல்திசையன் நுண்கணிதம்

கணிதத்தில், **பல்திசையன் நுண்கணிதம்** (tensor calculus) அல்லது **பல்திசையன் பகுப்பியல்** (*tensor analysis*)  திசையன் நுண்கணிதத்தின் பொதுவான கணித அங்கமான பல்திசையன் புலங்களுக்கான ஒரு மேம்பட்ட விரிவாக்கம் ஆகும். பல்திசையன்கள்  வெளியிடம் முழுவதும் மற்றும் நேரத்துடன் மாறிக்கொண்டு இருப்பதாகும்.

பல்திசையன் நுண்கணிதம் தகைவு பகுப்பியல், தொடர்வு இயக்கவியல், மின்காந்தவியல் பொதுச் சார்புக் கோட்பாடு போன்ற பல மெய்வாழ்வு இயற்பியல் மற்றும் பொறியியல் பயன்பாடுகளிலும் பயனாகிறது.

## இவற்றையும் காண்க
*திசையன் நுண்கணிதம்
*அணிகளில் இயற்கணித அமைப்புகள்

## நூல்கள்
*
*
*

பகுப்பு:திசையன் நுண்கணிதம்
பகுப்பு:நுண்கணிதம்
மச்ச சம்ஹார மூர்த்தி

**மச்ச சம்ஹார மூர்த்தி**, அறுபத்து நான்கு சிவனின் திருமேனிகளுள் ஒன்றாக சைவர்களால் வணங்கப்படும் வடிவமாகும். மச்சம் என்றால் மீன் என்று பொருள். மச்ச அவதாரம் எடுத்து வந்த விஷ்ணுவை கொன்ற சிவனின் திருவுருவம் தான் மச்ச சம்ஹார மூர்த்தி என்று அழைக்கப்படுகிறது.

## உருவக் காரணம்
சோமுகாசுரன் மூன்று லோகத்தினராலும் யாவராலையும் அழிக்க முடியாத வரத்தினை சிவனிடமிருந்துப் பெற்றிருந்தான். அந்த அகந்தையில் பிரம்மனிடம் சென்று வேதங்கள் நான்கையும் பிடுங்கிக் கொண்டு கடலிலுள் சென்று மறைந்தான். பிரம்மன் விஷ்ணுவிடம் நடந்தவற்றை கூறினான். விஷ்ணுவும் ஒரு பெரிய மீன் வடிவம் ஏற்றான். கடலிலுள் சென்று சோமுகாசுரனைத் தேடிக் கடலையேக் கலக்கினான். பின்னர் ஒளிந்திருந்த சோமுகாசுரனை கண்டுபிடித்து அவனை கொன்றான். அவனிடமிருந்து பறிக்க வேதங்களை மீண்டும் பிரம்மனிடம் சேர்ப்பித்தான். ஆனாலும் சோமுகாசுரனின் உடலிருந்து வெளிவந்த இரத்தம் சமுத்திரத்தை செந்நிறமாகக்கியது மற்றும் அந்த மீன் இதை சாப்பிட்டது. அதன் காரணமாக அதான் பின் அந்த பெரிய மந்தார மலை போன்ற அந்த மீன் கடலை இடித்தபடி கொள்ளாமல் திசை நான்கிலும் பரவி நிரம்பியிருந்தான். அவன் அங்கிருக்கும் அனைத்து மீன்களையும் கொன்று தின்றான். ஒரு கடல் விலங்கினங்களையும் கூட விடாமல் அனைத்தையும் கொன்று தின்றான். இச்செய்தி தேவர்கள் மூலமாக சிவனை எட்டியது. சிவனும் தேவர்களுக்கு ஆறுதல் கூறி அக்கொடிய மீனை பிடிக்க மற்றும் கொல்ல வேண்டிய வேலையுடன் மீனவர் போல் உருமாறி அக்கடலில் அம்மீனிற்கு தக்கவாறு உருவம் கொண்டு நின்றார். வலை வீசி அப்பெரிய மீனைப் பிடித்தார். பின்னர் அதன் இரு கண்களை தோண்டி எடுத்து தன் மோதிரத்தில் ரதினங்களாக பதித்துக் கொண்டார் மற்றும் அந்த மீனை துண்டு துண்டாக வெட்டி கொன்றானர். இதனால் அந்த கண்ணிழந்த மற்றும் கொல்லப்பட்ட மீன் வடிவம் கொண்ட விஷ்ணு சிவனிடம் தன் பழைய உருவைத்தையும் உயிரையும் தருமாறுக் கேட்க, அவரும் இரண்டையும் தந்து ஆசி கூறினார். தேவர்களின் வேண்டுகோளின்படி அட்டூழியம் செய்த அந்த விஷ்ணுவின் வடிவமான மீனை கொல்ல சிவன் எடுத்த உருவமே மச்ச சம்ஹார மூர்த்தியாகும் மற்றும் அவர் அந்த விஷ்ணுவின் வடிவமான மீனைக் கொன்றார். இவரை காஞ்சிபுரம் கைலாசநாதர் கோயிலில் தரிசிக்கலாம். அங்கு ஒரு கல் தூணில் இவ்வுருவம் செதுக்கப்பட்டுள்ளது.

## சொல்லிலக்கணம்

## வேறு பெயர்கள்
காயலழி அண்ணல்

## தோற்றம்
திருமாலின் மச்ச அவதாரத்தை கத்தியால் துண்டு துண்டாக வேட்டி ககொல்வதே மச்ச சம்ஹார மூர்த்தியின் வடிவாகும்.

## கோயில்கள்

## மேலும் காண்க
* சிவன்
* சைவ சமயம்பகுப்பு:சிவ உருவத்திருமேனிகள்
இரத்த பிட்சா பிரதான மூர்த்தி

சிவபெருமான் பைரவராக உருக்கொண்டு, அதிபலன், ஆலகாலன், கனன்முகன், காலவேகன், சோமகன் போன்ற கணத்தலைவர்களுடன் இணைந்து முனிவர்கள், தேவர்கள் ரத்தத்தினை பிட்சையாக வாங்கிய திருக்கோலம் இரத்த பிட்சா பிரதான மூர்த்தியாகும்.

## சொல்லிலக்கணம்

## வேறு பெயர்கள்

## தோற்றம்

## உருவக் காரணம்
இரத்த பிட்சா பிரதான மூர்த்தியாக சிவபெருமான் முனிவர்கள், தேவர்கள் என பலரின் ரத்தத்தினை பெற்றார். விஷ்ணுவின் ரத்தம் பெற்றும் பிட்சை பாத்திரம் நிரம்பவில்லை. இதனால் விஷ்ணுவின் உடலும் மெலிந்தது. இறுதியாக தேவிகளின் வேண்டுதலுக்கிணங்க ரத்த வேட்கையை பைரவர் முடித்துக் கொண்டார். அகந்தையின் காரணமாக இருந்தவர்களை திருத்தவே இந்த ரத்த வேட்டை நடத்தியதாக தேவிகளுக்கும், முனிவர்களுக்கும், தேவர்களுக்கும் உணர்த்தினார்,.

## கோயில்கள்
காசி - இங்குள்ள விஸ்வநாதர்க்கு செவ்வரளி அர்ச்சனையும், வாழைப்பழ நைவேத்தியமும், எள் தீபமும் செவ்வாய்கிழமைளில் கொடுக்க விளக்கிட பகைவர் தொல்லை மறையும். நாம் செய்த பாவங்கள் கங்கையில் மூழ்கி பின் விஸ்வநாதரை தரிசிக்கத் தீரும்.

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
9882 ஸ்டால்மன்

**9882 ஸ்டால்மன்** (1994 SS9) முதன்மைப்பட்டையிலுள்ள ஒரு சிறுகோள் ஆகும். இது செப்டம்பர் 28, 1994-ம் ஆண்டு ஸ்பேஸ்வாட்ச்சால் அமெரிக்காவின் அரிசோனா மாகாணத்திலுள்ள கிட் (Kitt) சிகரத்தில் கண்டறியப்பட்டது.  இதற்கு கட்டற்ற மற்றும் திறமூல மென்பொருள் ஆர்வலரும், குனூ திட்டத்தை உருவாக்கியவருமான கணினி நிரலாளர் ரிச்சர்ட் ஸ்டால்மனின் நினைவாக இப்பெயரிடப்பட்டது. இதற்கு கட்டற்ற மற்றும் திறமூல மென்பொருள் ஆர்வலரும், குனூ திட்டத்தை உருவாக்கியவருமான கணினி நிரலாளர் ரிச்சர்ட் ஸ்டால்மனின் நினைவாக இப்பெயரிடப்பட்டது.

## இவற்றையும் பார்க்கவும்
* 9965 குனூ - கட்டற்ற மற்றும் திறந்த மென்பொருள் திட்டமான குனூ திட்டத்தின் நினைவாக பெயரிடப்பட்ட சிறுகோள்.
* 9793 டோர்வால்டுசு – லினக்சு கருனியை உருவாக்கிய, லினசு டோர்வால்டுசின் நினைவாக பெயரிடப்பட்ட சிறுகோள்.
* 9885 லினக்சு - லினக்சு கருவின் நினைவாகப் பெயரிடப்பட்ட சிறுகோள்.

## மேற்கோள்கள்

## வெளி இணைப்புகள்
* Discovery Circumstances: Numbered Minor Planets (5001)–(10000) (IAU Minor Planet Center)
பகுப்பு:சிறுகோள்கள்
நெற்றிக்கண்

சைவர்களின் முழுமுதற் கடவுளான சிவபெருமானது தனித்துவ அடையாளங்களில் **நெற்றிக்கண்** காணப்படுதலும் ஒன்றாகும். இதன் காரணமாக சிவபெருமான் *முக்கண்ணன்* என்றும், *நெற்றிக் கண்ணன்* என்றும் அழைக்கப்படுகிறார்.

சிவபெருமானது மனைவியான சக்தியும் பிறை, நெற்றிக்கண்ணோடு இருக்கும் திருக்கோலமும் உள்ளது.

## நெற்றிக்கண் அமைப்பு
சிவபெருமானுக்கு நெற்றியின் நடுவே செங்குத்தாக ஒரு கண் இருப்பதாக ஆகமங்கள் விளக்குகின்றன. இந்தக் கண் ஞானத்தின் அடையாளமாகவும், அக்னியின் வடிவமாகவும் கூறப்படுகிறது.

சிவன் மிகுந்த கோபமடையும் வேளையில் இந்த கண்ணை திறந்தால், தீப்பிழம்புகள் வெளிவருமென சைவர்கள் நம்புகின்றனர்.

## காமத்தகனம்
தியானம் செய்து கொண்டிருந்த சிவபெருமான் மீது காமன் அம்பெய்தி காதல் வர முயற்சி செய்யும் போது, சிவன் கோபம் கொண்டு தன்நெற்றிக் கண் திறந்து அழித்ததாக புராணங்கள் கூறுகின்றன.

## தேவாரத்தில்

- சுந்தரர்

சுந்தர மூர்த்தி நாயனார் அவர்கள் தேவாரத்தில் திருவன்பார்த்தான்பனங்காட்டூர் பதிகத்தில் சிவபெருமானை நெற்றிக்கண் உடையான் என்று சிறப்பித்துக் கூறுகிறார்.

## மேலும் காண்க
*சிவன்
*சிவ அடையாளங்கள்

## மேற்கோள்கள்

## வெளி இணைப்புகள்

பகுப்பு:சைவ சமயம்